Badlands nær Drumheller i Alberta der erosjon har brakt K-T-grensen frem i dagen.
K–T-grensen langs Interstate 25 nær Raton Pass i Colorado. Den iridiumrike asken (grensen) er indikert av en rød pil.
**Kritt-paleogen-utryddelsen**, som fant sted for ca. 65,5 millioner år siden, var en omfattende masseutryddelse av dyr og planter i løpet av et geologisk kort tidsrom.

Hendelsen er mest kjent for utryddelsen av dinosaurene, som la veien åpen for moderne fauna dominert av pattedyr. Fossilene etter mange andre grupper både av dyr og planter forsvinner også på denne distinkte grensen.

Hendelsen blir også kalt *K-T-utryddelsen* og er knyttet til K-Pg-grensen – tidligere kjent som *KT-grensen –* som er et tynt lag med sedimenter funnet både i marine og landlige avsettninger på forskjellige steder på jorden.

Årsak
-----

Kritt-paleogen-utryddelsen er den mest kjente og best daterte av alle masseutryddelser som har funnet sted gjennom tidene. Den dramatiske grensen mellom mesozoikums distinkte fauna med dinosaurer, flyveøgler og store havkrypdyr og tiden etter, har vært kjent siden begynnelsen av geologisk kartlegging, hvor denne grensen danner skillet mellom den «sekundære» og «tertiære» periode (heholdsvis mesozoikum og tertiær). Årsaken til denne endringen var imidlertid ikke kjent før 1980 og var før det gjenstand for mange spekulasjoner. Først med Walter Alvarez' arbeid med utdøingen av ammonitter i 1970-årene, ble det klart hvor skarp denne grensen faktisk var.

Det første forklaringen, som baserte seg på funn som ikke var knyttet opp til fauna, var «meteoritthypotesen» fremmet av Luis Alvarez og et team av fysikere, som pekte på et distinkt lag med høyt innhold av iridium som en indikasjon på at en stor meteoritt hadde slått ned og påvirket hele økosystemet. Andre hypoteser, slik som vulkanisme, basert på forekomsten av store basaltlag i India, er også blitt fremmet, men i dag heller de fleste til Alvarez' teori eller en kombinasjon av de to.

Navn
----

*K* er forkortelsen for den geologiske æraen kritt, *Pg* for paleogen. *T* ble tidligere brukt om tertiær, et historisk uttryk for perioden som i dag er dekket av paleogen og neogen. Hendelsen markerer slutten på mesozoikum og begynnelsen på kenozoikum. International Commission on Stratigraphy oppfordrer til å unngå bruk av uttrykket «tertiær», så *K-T-utryddelsen* blir derfor av mange forskere i dag kalt *kritt-paleogen-utryddelsen* (eller K-Pg).

Se også
-------

* Chicxulub-asteroiden

Referanser
----------

1. ↑  Alroy J (mai 1998). «Cope's rule and the dynamics of body mass evolution in North American fossil mammals» (Submitted manuscript). *Science*. 280 (5364): 731–4. Bibcode:1998Sci...280..731A. PMID 9563948. doi:10.1126/science.280.5364.731.
2. ↑  «Asteroide utpekt igjen». forskning.no. Besøkt 25. april 2012. [*død lenke*]
3. ↑  Cowen, R. (2000). «The K-T extinction». University of California, Berkeley.
4. ↑  Powell, J.L. (1998). *Night comes to the Cretaceous : dinosaur extinction and the transformation of modern geology*. W.H. Freeman. s. 20-22. ISBN 0716731177. Besøkt 20. desember 2018.
5. ↑  Alvarez, LW; Alvarez, W; Asaro, F; Michel, HV (1980). «Extraterrestrial cause for the Cretaceous–Tertiary extinction». *Science*. 208 (4448): 1095–1108. Bibcode:1980Sci...208.1095A. PMID 17783054. doi:10.1126/science.208.4448.1095.
6. ↑  Fortey R (1999). *Life: A Natural History of the First Four Billion Years of Life on Earth*. Vintage. s. 238–260. ISBN 0375702617 Sjekk `|isbn=`-verdien: checksum (hjelp).

Eksterne lenker
---------------

* (en) K/T Event – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |